На основу Програма мера подршке за спровођење пољопривредне политике и политике руралног развоја општине Кнић за 2019. годину („Службени гласник општине Кнић“ бр.6/2019 ) и Правилника о условима, поступку и начину коришћења средстава за подстицаје инвестицијама у физичку имовину пољопривредних газдинстава на територији општине Кнић у 2019.години, (“Сл. гласник општине Кнић“бр.19/2019), начелник Општинске управе општине Кнић дана 01.11.2019. године расписује:

**К О Н К У Р С**

за избор корисника средстава по Програму мера подршке за спровођење пољопривредне политике и политике руралног развоја општине Кнић за 2019. годину намењених подстицајима за:

# ИНВЕСТИЦИЈЕ У ФИЗИЧКУ ИМОВИНУ КРОЗ ПОДРШКУ МЛАДИМ ПОЉОПРИВРЕДНИЦИМА НА ТЕРИТОРИЈИ ОПШТИНЕ КНИЋ У 2019.ГОДИНИ

Конкурсом се утврђују услови и начин избора корисника средстава Буџета општине Кнић за пољопривреду и рурални развој, а у складу са Програмом мера подршке за спровођење пољопривредне политике и политике руралног развоја општине Кнић за 2019.годину.

# Корисници мере

*–* Физичка лица - носиоци регистрованих комерцијалних пољопривредних газдинстава

# Општи услови за учешће на конкурсу

Општи услови за остваривање права на подстицаје су, да корисник:

 1) на дан подношења пријаве на конкурс, има навршених 18 година живота;

 2) у календарској години у којој се подноси пријава на конкурс за коришћење ове врсте подстицаја навршава највише 40 година живота;

 3) нема нереализованих инвестиција за које су му одобрена подстицајна средства на основу закона којим се уређују подстицаји у пољопривреди и руралном развоју;

 4) није до сада користио подстицаје на основу мере подршке за младе пољопривреднике;

 5) да је корисник уписан у Регистар пољопривредних газдинстава у складу са Правилником о начину и условима уписа и вођења регистра пољопривредних газдинстава.;

 7) нема евидентираних доспелих неизмирених дуговања према општини Кнић, по основу раније остварених подстицаја, субвенција и кредита;

 8) за инвестицију за коју подноси пријаву на конкурс, не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима;

 9) наменски користи и не отуђи нити да другом лицу на коришћење инвестицију која је предмет захтева у периоду од пет година.

10) Да добављач и подносилац захтева не представљају повезана лица;

**Општина Кнић ће у 2019. години подржати подстицаје за подршку младима и то:**

1. **ПОЧЕТНА ПОМОЋ ЗА ПОКРЕТАЊЕ ПОСЛОВАЊА ЗА МЛАДЕ ПОЉОПРИВРЕДНИКЕ И РАЗВОЈ МАЛИХ ПОЉОПРИВРДНИХ ГАЗДИНСТАВА (шифра мере 303.1.)** , у следећим секторима:
* **Сектор млеко**
* **Сектор месо**
* **Сектор воће, грожђе, поврће ( укључујући печурке ) и цвеће**
* **Сектор остали усеви ( житарице, индустријско, ароматично и зачинско биље и др.)**
* **Сектор пчеларство**
1. **ПРЕРАДА НА ГАЗДИНСТВУ**

**- Прерада млека и маркетинг и Прерада меса и маркетинг**

**- Прерада воћа, поврћа и грожђа и маркетинг, Прерада гајеног, зачинског, лековитог и ароматичног биља, као и маркетинг, Прерада гајених врста гљива и маркетинг**

**- Прерада пчелињих производа и маркетинг**

Инвестиције за које се одобравају подстицаји дати су у Табели – **Листа инвестиција у оквиру мере**

|  |  |
| --- | --- |
| ШифраИнвестиције | Назив инвестиције |
| Сектор млеко | 101.1.1 | Набавка квалитетних приплодних грла млечних раса: говеда, оваца и коза |
| 101.1.3 | Опрема за мужу, хлађење и чување млека на фарми, укључујући све елементе, материјале и инсталације |
| 101.1.4 | Машине и опрема за руковање и транспорт чврстог, полутечног и течног стајњака (транспортери за стајњак; уређаји за мешање полутечног и течног стајњака; пумпе за пражњење резервоара; сепаратори за полутечни и течни стајњак; машине за пуњење течног стајњака; специјализоване приколице за транспорт чврстог стајњака, уклјучујући и пратећу опрему за полутечни и течни стајњак) |
| 101.1.5 | Машине и опрема за припрему сточне хране, за храњење и напајање животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; косилице; превртачи сена) |
|  | 101.1.6. | Сточне ваге, рампе за утовар и истовар и торови за усмеравање и обуздавање животиња |
| Сектор месо |  101.2.1 | Набавку квалитетних приплодних грла говеда, оваца, коза и свиња које се користе за производњу меса  |
| 101.2.4 | Изградња/реконструкција као и опремање објеката за гајење крмача и производњу прасади за тов |
| 101.2.5 | Машине и опрема за складиштење и припрему сточне хране, за храњење и појење животиња (млинови и блендери/мешалице за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балери; омотачи бала и комбајни за сточну храну; превртачи сена, итд.) |
| 101.2.6 | Сточне ваге, рампе за утовар и истовар и торови за усмеравање и обуздавање животиња |
| 101.2.9 | Опрема за фиксне ограде и електричне ограде за пашњаке/ливаде |
| Сектор воће, грожђе, поврће ( укључујући печурке ) и цвеће | 101.4.1 | Подизање нових или обнављање постојећих (крчење и подизање) вишегодишњих засада воћака, хмеља и винове лозе |
| 101.4.2 | Подизање и опремање пластеника за производњу поврћа, воћа, цвећа и расадничку производњу |
| 101.4.3 | Подизање, набавка и опремање система противградне заштите у воћњацима и вишегодишњим засадима |
| 101.4.4 | Подизање/набавка жичаних ограда око вишегодишњих засада |
| 101.4.8 | Набавка опреме и уређаја за сетву, садњу и мулчирање (са фолијом) |
| 101.4.16 | Набавка опреме за орезивање, дробљење, сечење и уклањање остатака након резидбе воћних врста |
| 101.4.20 | Машине за допунску обраду земљишта |
| 101.4.21 | Машине за ђубрење земљишта |
| 101.4.22 | Машине за сетву |
| 101.4.23 | Машине за садњу  |
| 101.4.24 | Машине за заштиту биља |
| 101.4.28 | Машине, уређаји и опрема за наводњавање усева |
| Сектор остали усеви ( житарице, индустријско, ароматично и зачинско биље и др )  | 101.5.1 | Машине за примарну обраду земљишта |
| 101.5.2 | Машине за допунску обраду земљишта |
| 101.5.3 | Машине за ђубрење земљишта |
| 101.5.4 | Машине за сетву |
| 101.5.5 | Машине за садњу |
| 101.5.6 | Машине за заштиту биља |
| 101..5.7 | Машине за убирање односно скидање усева |
| 101.5.8 | Машине за транспорт |
|  | 101.5.10 | Машине и опрема за наводњавање усева |
| Сектор пчеларство | 101.6.1 | Набавка нових пчелињих друштава |
| 101.6.2 | Набавка опреме за пчеларство |
| 101.6.3 | Набавка возила и приколица за транспорт пчелињих друштава |

|  |  |  |
| --- | --- | --- |
|  | **Шифра инвестиције** | **Назив инвестиције** |
|  | **304.5.** | **Подршка преради на газдинству** |
| Прерада млека и маркетинг | 304.5.1.1. | Набавка опреме за узорковање, пријем, прераду, пуњење и паковање млека и производа од млека |
| 304.5.1.2. | Набавка опреме за чишћење, прање и дезинфекцију (стерилизацију) објеката, опреме, алата, уређаја и машина, укључујући и опрему за гардеробе и санитарне просторије |
| 304.5.1.3. | Набавка лабораторијске опреме (без стакленог прибора) за интерну употребу, као део прерађивачког погона |
| Прерада меса и маркетинг | 304.5.2.1.  | . Набавка опреме за омамљивање, клање и обраду трупова |
| 304.5.2.3.  | Набавка опреме и уређаја за расецање, обраду, прераду, паковање и означавање меса и уситњеног меса, полупроизвода од меса, машински сепарисаног меса и производа од меса |
| 304.5.2.4. | Набавка опреме и уређаји за хлађење, пастеризацију и стерилизацију меса и производа од меса |
| 304.5.2.6.  | Набавка опреме за чишћење, прање и дезинфекцију (стерилизацију) објеката, опреме, алата, уређаја и машина, укључујући и опрему за гардеробе и санитарне просторије |
| Прерада воћа, поврћа и грожђа и маркетинг | 304.5.3.1.  | Набавка опреме и уређаја за сушење воћа, поврћа и грожђа, као и њихових производа |
| 304.5.3.2.  | Набавка опреме и уређаја за замрзавање воћа и поврћа, као и њихових производа |
| 304.5.3.3. | Набавка опреме и уређаја за бланширање, пастеризацију и стерилизацију производа |
| 304.5.3.4. | Набавка опреме за пријем воћа, поврћа и грожђа, као и прераду, пуњење и паковање њихових производа |
| Прерада гајеног, зачинског, лековитог и ароматичног биља, као и маркетинг | 304.5.5.1. | Набавка опреме и уређаја за сушење гајеног зачинског, лековитог и ароматичног биља, као и њихових производа  |
| 304.5.5.2. | Набавка опреме за прераду гајеног зачинског, лековитог и ароматичног биља као и њихових производа |
| Прерада пчелињих производа и маркетинг | 304.5.6.1. | Набавка опреме и уређаја за прераду пчелињих производа  |
| 304.5.6.2. | Набавка опреме и уређаја за паковање и складиштење пчелињих производа |

**Подстицајима се не надокнађују:**

* порези, укључујући и порез на додату вредност,

- царинске, увозне и остале административне таксе, као и накнада за потребне сагласности од државних институција и јавних предузећа,

- трошкови банкарске провизије, трошкови јемства и слично,

- трошкови превоза, монтаже и други оперативни трошкови и

- трошкови куповине половне опреме, механизације и материјала.

Право на накнаду дела трошкова за подстицаје за подршку младима може остварити физичко лице-носилац комерцијалног породичног пољопривредног газдинства уписан у Регистар пољопривредних газдинстава у активном статусу на територији општине Кнић, само по основу једне инвестиције, односно једне шифре.

Лице које испуњава одговарајуће услове остварује право на подстицаје и ако испуњава и **Специфичне критеријуме по следећим секторима:**

**Сектор млека**

1)у РПГ имају пријављен сточни фонд (податке о врсти животиња и броју газдинства (ХИД) на којима се држе или узгајају);

 2) имају у свом власништву, односно у власништву члана регистрованог пољопривредног газдинства, 1-19 млечних крава;

 3) у случају набавке нових машина и опреме за наводњавање, имају у свом власништву, односно у власништву члана регистрованог пољопривредног газдинства максимално до 100 млечних крава;

 4) у случају када се ради о набавци квалитетних приплодних грла, на крају инвестиције имају у свом власништву, односно у власништву члана регистрованог пољопривредног газдинства: 3 - 100 крава млечних раса.

**Сектор меса**

1)у РПГ имају пријављен сточни фонд (податке о одговарајућој врсти животиња и броју газдинства (ХИД) на којима се држе или узгајају);

2)у Регистру објеката, односно одобрених објеката (у складу са посебним прописом којим се уређује регистрација, односно одобравање објеката за узгој, држање и промет животиња) имају регистроване, односно одобрене објекте са капацитетима за тов/узгој: мање од 20 јунади и/или мање од 150 грла оваца/коза и/или мање од 30 крмача и/или мање од 100 товљеника свиња у турнусу и/или од 1.000-3.999 бројлера у турнусу;

 3) у случају када се ради о набавци квалитетних приплодних грла, на крају инвестиције имају у свом власништву, односно у власништву члана регистрованог пољопривредног газдинства: 5 -100 крава товних раса, или 10-300 грла оваца/коза, или 10-400 грла свиња.

**Сектор производње воћа, грожђа, поврћа, хмеља и цвећа прихватљиви корисници треба да:**

1) у РПГ имају уписано пољопривредно земљиште под производњом одговарајућих биљних култура;

 2) имају: мање од 2 hа јагодичастог воћа и хмеља; односно мање од 5 hа другог воћа, односно 0,1- 50 hа цвећа, односно 0,2-100 hа винове лозе;

 3) у случају подизања нових или обнављања постојећих (крчење и подизање) производних (са наслоном) и матичних засада воћака и винове лозе, имају на крају инвестиције: 0,1-50 hа јагодастих врста воћака и хмеља, 0,3-100 hа другог воћа, 0,2-100 hа винове лозе;

 4)имају мање од 0,5 hа пластеника или мање од 3 hа производње поврћа на отвореном простору;

**Остали усеви (житарице, уљарице, шећерна репа)**

1)у РПГ имају уписано пољопривредно земљиште под производњом одговарајућих биљних култура;

 2) имају до 50 hа под осталим усевима, односно до 100 hа под осталим усевима за инвестиције усмерене за набавку машина и опреме за наводњавање.

**Сектор пчеларства**

1) Да имају 5 - 500 кошница пријављених у Централној бази података о обележавању животиња код Управе за ветерину.

**Прерада на газдинству**

* Специфични критеријум за све инвестиције у оквиру подршке преради на газдинству ка за меру 304.5 је да су за одређени вид прераде пољопривредних производа корисници регистровани у складу са позитивно правним прописима и да је објекат у оквиру кога се реализује инвестиција на територији Општине Кнић у својини носиоца или чланова газдинства, односно под закупом најмање на период од пет година рачунајући од календарске године подношења захтева.

**Прерада млека и маркетинг и Прерада меса и маркетинг**

* Прихватљиви корисници су субјекти у пословању малим количинама примарних производа у складу са Правилником о малим количинама примарних производа које служе за снабдевање потрошача, подручју за обављање тих делатности као и одступања која се односе на мале субјекте у пословању храном животињског порекла и произвођачи-физичка лица- која производе сирово млеко и производе од сировог млека у домаћинству, у складу са законом којим се уређује ветеринарство са капацитетом прераде сировог млека на газдинству у количини од 200 литара недељно, а капацитетом прераде меса на газдинству у количини од 100 кг недељно или 1000 кг годишње.

**Прерада воћа, поврћа и грожђа и маркетинг, Прерада гајеног, зачинског, лековитог и ароматичног биља, као и маркетинг, Прерада гајених врста гљива и маркетинг**

* Регистрована пољопривредна газдинства су прихватљиви корисници уколико, поред напред наведених специфичних услова, имају заснован одређен вид производње на сопственом пољопривредном газдинству: производњу на минимум 0,5 хa воћа, поврћа, односно 0,15 хa узаштићеном простору на сопственом пољопривредном газдинству, или да у структури биљне производње имају уведену производњу гајених печурака или лековитог биља.

**Прерада пчелињих производа и маркетинг**

* Регистрована пољопривредна газдинства су прихватљиви корисници уколико, поред напред наведених специфичних услова, имају на сопственом пољопривредном газдинству 50 кошница.

Право на подстицаје за подршку младима може се остварити за реализацију инвестиције у висини од 80% ( без ПДВ-а ) од инвестиције која се реализује.

 За реализацију инвестиција признаје се максималан износ подстицаја **400.000,00** динара по једном пољопривредном газдинству.

Подносилац пријаве, уз захтев за остваривање права на подстицај за инвестиције у физичку имовину пољопривредних газдинстава кроз подршку младима доставља:

* 1. Извод из РПГ-а – Подаци о пољопривредном газдинству
	2. Потврда о регистрацији пољопривредног газдинства из РПГ-а
	3. Извод из регистра пољопривредног газдинства- структура биљне производње
	4. Извод из регистра пољопривредног газдинства- животиње
	5. Уверење – потврду да је измирило доспеле пореске обавезе према подацима локалне пореске администрације
	6. Уверење о кућној заједници ( као доказ за брачни статус )
	7. фотокопију личне карте
	8. Рачун или уговор и отпремницу, предрачун или предуговор
	9. Доказ о извршеном плаћању предметне инвестиције ( ако је реализована ) , и то: потврду о преносу средстава или извод банке за плаћање са наменског рачуна носиоца комерцијалног породичног пољопривредног газдинства, а у случају да је плаћање извршено готовински или платном картицом, може се доставити фискални исечак са готовинским рачуном који гласи на носиоца комерцијалног породичног пољопривредног газдинства.У случају да се конкурише са предрачуном или предуговором наведени докази се достављају у року од 10 дана од дана добијања средстава.
	10. Изјава подносиоца захтева којом потврђује да се бави искључиво пољопривредом.
	11. Изјаву да предмет инвестиције не набавља од крвног сродника као и од других лица који са носиоцем комерцијалног пољопривредног газдинства живе у заједничком домаћинству, да за предметну инвестицију није користио и неће користити подстицаје по истом основу из других извора (од министарста, субвенције, подстицаји, донације) и да предмет инвестиције наменски користи и не отуђи за период од 5 године
	12. Копију картице наменског рачуна носиоца пољопривредног газдинства евидентираног у Регистру Трезора.
	13. Пратећу документацију која је предвиђена законом за одређену врсту инвестиције доставити:
* За набавку приплодних грла бројеве обележених грла и потврду да је грло уведено у матичну евиденцију издату од надлежне матичне службе,
* За набавку опреме и механизације гарантни лист где је предвиђено и сл.
* За набавку воћно садног материјала

 а) копија плана за све парцеле на којима је подигнут производни засад у размери 1:1000 не старији од шест месеци у тренутку подношења захтева (издаје надлежна служба за катастар непокретности -РГЗ),

 б) извод или препис листа непокретности за све катастарске парцеле на којима је подигнут производни засад са подацима о власништву, теретима и ограничењима, не старији од шест месеци у тренутку подношења захтева (издаје надлежнаслужба за катастар непокретности–РГЗ),

 в) анализа земљишта,

 г) декларација о квалитету садног материјала пољопривредног биља (која прати рачун односно отпремницу),

 д) доказ о здравственој исправности садница,

ђ) доказ да је набавка садног материјала извршена код добављача садног материјала који је уписан у Регистар произвођача садног материјала воћака, винове лозе и хмеља (решење надлежног Министарства запослове пољопривреде, Управе за заштиту биља на основу којег је добављачу писану Регистар произвођача садног материјала воћака, винове лозе и хмеља за делатност производње односно делатност промета садног материјала воћака, винове лозе и хмеља),

* За набавку пчелињих друштава уверење о здравственом стању.

Рок за подношење захтева је од дана објављивања Конкурса на званичном сајту општине Кнић [www.knic.rs](http://www.knic.rs) и на огласним таблама општине Кнић и месних заједница **до 10.12.2019.године.**

Рангирање поднетих захтева носилаца комерцијалног пољопривредног газдинства за подстицаје инвестицијама кроз подршку младима вршиће се на основу критеријума исказаних кроз бодове и то:

|  |  |  |  |  |
| --- | --- | --- | --- | --- |
| Редни број | Елемент | Појашњење/остваривање елемента | Број бодова | Максималан број бодова по елементу |
| 1. | Статус подносиоца пријаве на конкурс у односу на запослење | Бави се искључиво пољопривредом | 40 | 40 |
| Пољопривреда додатна делатност | 0 |
| 2. | Подносиоц пријаве на конкурс је женског пола | Да | 10 | 10 |
| Не | 0 |
| 3. | Брачно стање ( ожењен/удата ) | Да | 10 | 10 |
| Не | 0 |
| 4. | Године старости носиоца | Од 18 до 25 година | 40 | 40 |
| Од 25 до 30 година | 30 |
| Од 30 до 35 година | 20 |
| Од 35 до 40 година | 10 |
|  | Укупан максимални број бодова | 100 |

У случају истог броја бодова, предност има млађи подносиоц захтева, ако су истог датума рођења предност има раније предати захтев.

**Начелник Општинске управе** **доноси Одлуку о избору корисника** и одобравању средстава за подстицаје, у складу са одредбама Правилника о условима, поступку и начину коришћења средстава за подстицаје кроз подршку младима на територији општине Кнић у 2019.години, до укупног износа од 4.000,000,00 динара, и исту објављује на огласној табли и на сајту општине Кнић.

По објављивању Одлуке на званичном сајту, учесници конкурса који нису задовољни донетом одлуком имају право да поднесу приговор Општинском већу општине Кнић.

**Приговор** се подноси у писаној форми на шалтеру Општинске управе у року од три радна дана од дана објављивања Одлуке на званичном сајту општине Кнић.

О поднетим приговорима Општинско веће је дужно да одлучи у наредном року од три дана, рачунајући почетак рока од првог дана по истеку рока за подношење приговора.

По протеку рока за подношење приговора, уколико није било поднетих приговора одлука постаје коначна.

Уколико је било поднетих приговора одлука постаје коначна доношењем одлуке Општинског већа по поднетим приговорима.

 Начелник Општинске управе, по коначности Одлуке, са носиоцима пољопривредних газдинстава којима су додељена средства подстицаја закључује Уговор којим се уређују међусобна права и обавезе.

Корисници средстава су обавезни да омогуће контролу наменског утрошка додељених подстицајних средстава коју спроводи надлежна Комисија формирана од стране Начелника Општинске управе општине Кнић. У случају ненаменског коришћења средстава, промене делатности или места пребивалишта корисник је дужан да износ добијених средстава по овом основу врати у Буџет општине Кнић.

# ЗАВРШНЕ ОДРЕДБЕ КОНКУРСА

**Корисник и добављач не могу да представљају повезана лица.**

У случају постојања сумње у вредност набављених добара или услуга по овом конкурсу од стране надлежне Комисије, извршиће се стручна процена вредности набављених добара или услуга и у складу са наведеном проценом одобриће се износ подстицаја.

Комисија општине Кнић задржава право да од подносиоца пријаве на Конкурс, ако се за тим укаже потреба, захтева додатну документацију и информацију или да изврши контролу на лицу места, односно захтева испуњење додатних услова.

# Злоупотреба подстицајних средстава подлеже кривичној одговорности.

Исплата средстава ће се вршити у складу са расположивим средствима до нивоа одобрених апропријација.

# ИНФОРМАЦИЈЕ

Конкурс се објављује на званичној интернет страници **општине Кнић** [**www.knic.rs**](http://www.knic.rs/)**.** и огласним таблама општине Кнић и месних заједница.

**Захтеви за коришћење средстава по овом конкурсу подносе се поштом или лично на писарници Општинске управе Кнић** на обрасцу који се може преузети у електронском облику преко сајта **општине Кнић** [**www.knic.rs**](http://www.knic.rs/)или у Канцеларији за пољопривреду и заштиту животне средине Општинске управе Кнић.

Сва обавезна и пратећа документација мора бити достављена у једној коверти или пакету са назнаком:

на предњој страни:

**ЗАХТЕВ за конкурс за избор корисника средстава за младе пољопривреднике општине Кнић за 2019.**

**годину - шифра инвестиције (уписати шифру)**

на задњој страни:

**име и презиме/назив и адреса подносиоца захтева.**

# Поднета документација по овом конкурсу не враћа се подносиоцима захтева.

**Захтеви које се доставе након рока наведеног у оквиру сваке мере, неће бити разматрани. Захтеви на Конкурс поднети од стране подносиоца захтева који нема својство Корисника средстава ће бити одбачени.**

***Додатне информације могу се добити на бројеве телефона: 034/510-489; 062/306-199; 062/306-125 и 062/306-792.***

**Број: 320-1752/2019-08 НАЧЕЛНИК УПРАВЕ**

**У Книћу:01.11.2019.године Светлана Анђелић с.р.**